stanford-oval/wikipedia huggingface dataset:
Brita Klemetintytär
Kirjallisuutta

Grape, Ernst: Postkontor och postmästare.  Tukholma. Määritä julkaisija! (ruotsiksi)
Holm, Teodor: Sveriges allmänna postväsen. Ett försök till svensk posthistoria IV, V.  Tukholma:  P A Norstedts, 1929.  (ruotsiksi)
Mäntylä, Ilkka: Tornion kaupungin historia 1. 1621−1809.  Tornion kaupunki, 1971.
Jutikkala, Eino, Nurmio, Yrjö ja Osmonsalo, Erkki, Suomen postilaitoksen historia 1638−1938 1. Ruotsin vallan aika (1938)
J.-P. Pietiäinen, Suomen postin historia I–II (1988)
J.-P. Pietiäinen, Den finska postens historia (lyhennetty laitos 1988)
I. Mäntylä, Tornio − kaupunki. Tornionlaakson historia II. 1600-luvulta vuoteen 1809 (1993).
Be My Baby (Pintandwefallin albumi)

| Be My Baby Pintandwefall |
| --- | --- | --- |

Studioalbumin tiedot
 Äänitetty : 2012
 Studio : Pihastudios
 Julkaistu: 18. tammikuuta 2013
 Tuottaja(t): Pasi Viitanen
 Tyylilaji: rock
 Levy-yhtiö: GAEA
Pintandwefallin muut julkaisut
| Time is Right for Romans, Baby 2011 | Be My Baby 2013 | Red and Blue Baby 2017 |
Be My Baby on Pintandwefallin neljäs studioalbumi, joka julkaistiin 18. tammikuuta 2013.
Kappaleet

I Hope You Taste Good – 2.44
When I Make a Sound – 2.54
Into the Blind – 3.01
In My Dreams – 3.07
Harmless – 2.13
Imaginary Boyfriend – 3.16
Eater-feeder – 3.50
Soundtrack for Obsession – 3.16
Colin – 3.25
OK – 3.23
Five Years – 3.15
On the Run – 4.16
Kokoonpano

Cute Pint – laulu, rummut, basso, piano, lyömäsoittimet
Tough Pint – laulu, piano, koskettimet, rummut, basso, minipiano, tamburiini
Crazy Pint – laulu, basso, rummut, viulu, koskettimet, piano, kitara, lyömäsoittimet, tamburiini
Dumb Pint – laulu, kitara, basso, koskettimet
Arvostelut

Nuorgam: 85/100
Soundi:
Aiheesta muualla

Be My Baby discogs.com -sivustolla
Bosnia ja Hertsegovinan federaation parlamentti

| Bosnia ja Hertsegovinan federaation parlamentti Parlament Federacije Bosne i Hercegovine Парламент Федерације Босне и Херцеговине |
| --- | --- |
 
Tyyppi
Tyyppi:  kaksikamarinen
Johto
Edustajainhuoneen puheenjohtaja:  Mirjana Marinković-Lepić
Kansainhuoneen puheenjohtaja:  Tomislav Martinović
Kokoonpano
Edustajia:  170 98 (edustajainhuone)  80 (kansainhuone) 
Puolueet:  Edustajainhuone  Hallitus (47)       SDP (15)       HDZ BiH (15)       NiP (7)       NS (6)       HDZ 1990 (3)       SN (1) Hallituksen tukipuolueet (4)      PDA (1)       HNP (1)       PoMAK (1)       sitoutumaton (1) Oppositio (47)      SDA (26)       DF–GS (12)       NES BiH (4)       SBiH (4)       HRS (1) Kansainhuone (80)  Bosniakit (23)      SDA (12)       NiP (5)       NES BiH (2)       SDP (1)       DF (1)       NS (1)       SBiH (1) Kroaatit (23)      HDZ BiH (14)       HDZ 1990 (3)       SDP (1)       NiP (1)       NES BiH (1)       HNP (1)       ZNG (1)       BNS (1) Serbit (23)      SDP (7)       SDA (3)       HDZ BiH (3)       DF (3)       SNSD (2)       NS (1)       LS BiH (1)       NP (1)       SNS (1)       SNP BiH (1) Vähemmistöt (11)      SDP (4)       DF (3)       NS (3)       SBiH (1) 
Vaalit
Valintatapa:  Suhteellinen vaalitapa (edustajainhuone)
Kokouspaikka
 
 Sarajevo
Kotisivut
 https://www.parlament.ba
Bosnia ja Hertsegovinan federaation parlamentti (serbokroaatiksi Parlament Federacije Bosne i Hercegovine / Парламент Федерације Босне и Херцеговине) on Bosnia ja Hertsegovinan federaation kaksikamarinen lainsäädäntöelin. Se koostuu 98-jäsenisestä edustajainhuoneesta ja 80-jäsenisestä kansainhuoneesta. Edustajainhuoneen jäsenet valitaan suhteellisella vaalitavalla neljän vuoden välein ja kansainhuoneen edustajat nimittävät Bosnia ja Hertsegovinan federaation kantoneiden lainsäädäntöelimet.
Aiheesta muualla

https://parlamentfbih.gov.ba
Bloodstone & Diamonds

| Bloodstone & Diamonds Machine Head |
| --- | --- | --- |

Studioalbumin tiedot
 Äänitetty : 2014
 Julkaistu: 7. marraskuuta 2014
 Tuottaja(t): Robb Flyn, Juan Urteaga
 Tyylilaji: groove metal, thrash metal
 Kesto: 70.59
 Levy-yhtiö: Nuclear Blast
Listasijoitukset
  18. (albumilista)    10. (fyysinen albumilista)
Machine Headin muut julkaisut
| Unto the Locust 2011 | Bloodstone & Diamonds 2014 | Catharsis 2018 |
Singlet albumilta Bloodstone & Diamonds
 ”Killers & Kings” Julkaistu: 29. huhtikuuta 2014  ”Now We Die” Julkaistu: 26. syyskuuta 2014
Bloodstone & Diamonds on groove metal -yhtye Machine Headin kahdeksas levy, joka julkaistiin vuonna 2014.
Kappaleet

Now We Die – 7.10
Killers & King – 4.32
Ghosts Will Haunt My Bones – 6.06
Night of Long Knives – 6.48
Sail into the Black – 8.29
Eyes of the Dead – 6.25
Beneath the Silt – 4.43
In Comes the Flood – 7.22
Damage Inside – 3.24
Game Over – 6.36
Imaginal Cells (Instrumental) – 3.36
Take Me Through the Fire – 5.48
Kokoonpano

Robb Flynn – laulu, rytmikitara, koskettimet (kappaleet 1, 3, 5, 8), kielisoittimet (1, 5, 8), lyömäsoittimet (5)
Phil Demmel – kitara
Jared MacEachern – basso, taustalaulu
Dave McClain – rummut
Rhys Fulber – koskettimet ja jousisoittimet (1, 5), lyömäsoittimet (5)
Jordan Fish – koskettimet (3, 8, 9), jousisoittimet (8)
Kathryn Marshall, Eugenia Wie, Chad Kaltinger ja Vanessa Ruotolo – kielisoittimet (kappale 1)
Phillip Brezina, Charles Akert ja Ivo Bukolic – kielisoittimet (kappale 8)
Arviot

Imperiumi: 10/10
Inferno:
Kaaoszine: 10/10
Soundi:
Aiheesta muualla

Bloodstone & Diamonds Discogsissa. (englanniksi)
Albumi Bloodstone & Diamonds Encyclopaedia Metallum -sivustolla (englanniksi)
Machine Head
| --- | --- |
Studioalbumit:   Burn My Eyes  The More Things Change  The Burning Red  Supercharger  Through the Ashes of Empires  The Blackening  Unto the Locust  Bloodstone & Diamonds  Catharsis  Of Kingdom and Crown 
EP:t:   Year of the Dragon  Year of the Dragon Tour Diary: Japan  The Blackening & Beyond  The Black Procession 
Livealbumit:   Hellalive  Machine Fucking Head Live 
Singlet:   ”Davidian”  ”Old”  ”Take My Scars”  ”Ten Ton Hammer”  ”From This Day”  ”Silver”  ”Crashing Around You”  ”Imperium”  ”Days Turn Blue to Gray”  ”Aesthetics of Hate”  ”Now I Lay Thee Down”  ”Halo”  ”Locust”  ”Darkness Within”  ”Killers & Kings”  ”Now We Die”  ”Is There Anybody Out There?”  ”Beyond the Pale”  ”Catharsis”  ”Do or Die”  ”Stop the Bleeding”  ”Bulletproof”  ”My Hands Are Empty” 
Promosinglet:   ”Alcoholocaust”  ”Hole in the Sky”  ”Beautiful Mourning”  ”This is the End” 
DVD:t:   Elegies 
Musiikkivideot:   "Fuck it All"  "Davidian"  "Old"  "Ten Ton Hammer"  "Take My Scars"  "From This Day"  "Crashing Around You"  "The Blood, The Sweat, The Tears" (Live)  "Imperium"  "Days Turn Blue tol Gray"  "Aesthetics of Hate"  "Now I Lay Thee Down"  "Halo"  "Hallowed Be Thy Name"  "Locust"  "Darkness Within"  "Night Of The Long Knives" (visualizer)"  "Now We Die"  "Now We Die" (Live)  "Catharsis"  "Beyond the Pale"  "Bastards"  "Kaleidoscope"  "Volatile" (lyric video)  "Volatile" (live in the UK 2018)  "Triple Beam" (lyric video)  "Do Or Die"  "Stop the Bleeding"  "My Hands Are Empty"  "Choke on the Ashes of Your Hate"  "No Gods, No Masters"
C6 (juna)

| C6 |
| --- | --- |
 C6 Ropstenin metroasemalla.
Perustiedot
Tyyppi:  sähkömoottorijuna
Liikennöitsijä:  MTR Corporation
Valmistaja:  ASEA, Hägglund
Lukumäärä:  160
Valmistusvuodet:  1970–1974
Numerointi:  2651–2790, 2799–2818
Istumapaikkoja:  48
Tekniset tiedot
Huippunopeus:  90 km/h
Paino:  23 t
Pituus:  17 620 mm
Leveys:  2 800 mm
Korkeus:  3 700 mm
Raideleveys:  1 435 mm
Pyörästö:  Bo'Bo'
Pyörän halkaisija:  864 mm
Moottori:  Weco 1447B ASEA LJB 29
Moottorin teho:  400 kW
 C6-sarjan junan matkustamo
C6 on Tukholman metrossa liikennöivä sähkömoottorijuna, jota ASEA ja Hägglund valmistivat vuosina 1970–1974 yhteensä 160 yksikköä. Yhdessä junassa on 48 istumapaikkaa ja 108 seisomapaikkaa.
Vuonna 1987 vaunut 2789 ja 2790 muutettiin C16-tyyppiin ja siirrettiin käyttöön Saltsjöbananille. Vuosina 1992–1995 muiden vaunujen ohjaamoihin tehtiin muutoksia ja ne saivat uuden tunnuksen C6H.
Aiheesta muualla

Kuvia tai muita tiedostoja aiheesta C6 (juna) Wikimedia Commonsissa
Butchered at Birth

| Butchered at Birth Cannibal Corpse |
| --- | --- | --- |

Studioalbumin tiedot
 Äänitetty : vuonna 1991 Morrisound Recordingissa, Tampassa, Floridassa
 Julkaistu: 1. kesäkuuta, 1991
 Tuottaja(t): Scott Burns
 Tyylilaji: Death metal
 Kesto: 36.34
 Levy-yhtiö: Metal Blade Records
Muut kannet

Cannibal Corpsen muut julkaisut
| Eaten Back to Life 1990 | Butchered at Birth 1991 | Tomb of the Mutilated 1992 |
Butchered at Birth on Cannibal Corpsen toinen studioalbumi. Metal Blade Records julkaisi sen vuonna 1991. Albumi oli kielletty Saksassa (sensuroituja versioita oli saatavilla, mutta kielto kumottiin kesäkuussa 2006) ja muissa maissa väkivaltaisen kannen takia.
CD:n 5. kappale Covered With Sores kuuluu lähes poikkeuksetta jokaiseen bändin keikkasettiin.
Remasteroitu versio sisältää myös videon Covered With Sores (live).
Kappaleet

Meat Hook Sodomy – 5.47
Gutted – 3.15
Living Dissection – 3.59
Under the Rotted Flesh – 5.04
Covered with Sores – 3.15
Vomit the Soul – 4.29 (feat. Deiciden vokalisti Glen Benton taustavokalistina)
Butchered at Birth – 2.44
Rancid Amputation – 3.16
Innards Decay – 4.38
Covered with Sores – 3.59 (Live, bonusraita remasteroidussa versiossa)
Aiheesta muualla

Butchered at Birth Discogsissa. (englanniksi)
Albumi Butchered at Birth Encyclopaedia Metallum -sivustolla (englanniksi)
Boris Sjöberg

Boris Håkan Sjöberg (15. syyskuuta 1930 Närpiö – 24. tammikuuta 2018) oli suomalainen matemaatikko ja professori. Hän väitteli tohtoriksi Åbo Akademissa vuonna 1963 opponenttinaan Rolf Nevanlinna. Hän toimi Åbo Akademin matematiikan vt. professorina Gunnar af Hällströmin kuoleman jälkeen 1964–1971 ja vakinaisena professorina 1971–1993. Yliopiston vararehtorina hän oli vuosina 1982–1985. Hänen tutkimuskohteitaan olivat muun muassa meromorfiset funktiot, ja hän työskenteli 1950–1960-luvulla useita jaksoja stipendiaattina Saksassa ja Sveitsissä sekä 1974–1975 ASLA-stipendiaattina Michiganin yliopistossa. Hän kirjoitti matematiikan historian oppikirjan Från Euklides till Hilbert: Historien om matematikens utveckling under tvåtusen år (Åbo Akademis förlag, 1995) sekä tutkimuksia matematiikasta. Häntä pidettiin oivallisena luennoitsijana.
Binääritiedosto

Heksadumppi 318 tavuisesta Wikipedian faviconista, tai . Ensimmäinen palsta osoittaa aloitusosoitteen, kun* osoittaa toiston.
Binääritiedosto on tietokoneen luettavaksi tarkoitettu tiedosto, joka voi sisältää millaista tietoa tahansa. Siihen voi olla tallennettuna  esimerkiksi kuvia, tekstiä tai ääntä. Binäärimuotoiset dokumenttitiedostot, kuten .doc-tiedostot, sisältävät sekä dokumentin tekstin että muotoiluohjeet tiedoston tuottaneen tietokoneohjelman ymmärtämässä muodossa. Binääritiedoston näennäinen vastakohta on tekstitiedosto (ASCII, EBCDIC tai muuta merkistöä käyttävä tiedosto), josta ohjelmalla voidaan muuttaa binääriluvut kirjaimiksi. Tekstitiedostossa merkistön ulkopuolista muotoilutietoa ei ole. Sinänsä kaikki tietokonetiedostot ovat binääritiedostoja, jotka tarvitsevat ohjeen tai standardin, jonka mukaan sen sisältö voidaan tulkita.
Rakenne

Binääritiedostoa ajatellaan usein jaksona tavuja, mikä tarkoittaa, että binääriluvut eli bitit ovat kahdeksan ryhmissä. Binääritiedosto voidaan esittää tekstinä, mutta yleensä se on tarkoitettu tulkittavaksi jollakin muulla tapaa, kuten kuvana tai äänenä. Käännetyt tietokoneohjelmat ovat tyypillinen esimerkki: käännettyjä ohjelmatiedostoja kutsutaan myös binääritiedostoiksi.
Usein binääritiedostot sisältävät headereja ("otsikoita"), jotka sisältävät metatietoa tiedostomuodosta ja sisällöstä, jota tarvitaan tiedon esittämiseen. Metatiedot voidaan tallentaa esimerkiksi IFF-muodon käyttämällä tavalla, jolloin tiedostossa on useita lohkoja (chunk) tietoja varten. Lohkojen alussa on lohkon koko sekä sen sisältämän tiedon tunniste. Executable and Linkable Format (ELF) -tiedostomuoto sisältää tietoa siinä olevassa ajettavasta ohjelmasta.
Jotkin kuvatiedostomuodot kuten GIF-tiedostot voivat sisältää useita kuvia, jolloin headereita käytetään erottamaan kuvat toisistaan.
Katselu

Katseluun tarvitaan tiedostomuotoa tukevaa katseluohjelmaa tai niin sanottua heksaeditoria. Näin voidaan nähdä tiedosto jaksona heksadesimaalisia (tai desimaalisia, binäärisiä tai ASCII-merkkejä) arvoja vastaaville tavuille binääritiedostossa.
Jos binääritiedosto avataan tekstieditorissa, jokainen kahdeksan bitin ryhmä käännettäisiin merkiksi, ja tulos on luultavimmin käsittämätöntä merkkijonoa. Jos tiedosto avataan jossain muussa ohjelmassa, sillä ohjelmalla on oma tapansa kääntää jokainen tavu: esimerkiksi ohjelma saattaa käsitellä joka tavun numerona jolloin näytetään sarja lukuja 0:n ja 255:n väliltä, tai jokainen tavu saattaa vastata väriä ja näyttää vastaavan kuvan. Muunlaiset katseluohjelmat vain korvaavat lukukelvottomat merkit väleillä ja näyttävät vain luettavan tekstin. Tätä voidaan käyttää pikaiseen tarkasteluun esimerkiksi piilotetun tekstin ei-tekstitiedostoista löytämiseen tai hävinneen datan palauttamiseen. Sitä voidaan käyttää jopa epäilyttävien tiedostojen tutkimiseen ei-toivottujen vaikutusten varalta.
Ohjelmatiedostot

Kun binääritiedosto käsitellään ohjelmana ja suoritetaan, niin käyttöjärjestelmä tunnistaa tiedoston taikanumeron avulla esimerkiksi ELF-muotoiseksi ja lukee headereista prosessin luomiseen ja mahdollisten jaettujen kirjastojen lataamiseen ja linkitykseen tarvittavia tietoja. Tämän jälkeen suoritin alkaa ajamaan tiedostosta ladattua konekieltä.  Joissakin käyttöjärjestelmissä (esim. MS-DOS COM-tiedostot) ohjelmatiedostot voivat olla ilman minkäänlaista tunnistetta tai metatietoa, ja ne tulkitaan sarjaksi konekielikäskyjä sellaisenaan.
Tulkinta

Standardit ovat olennaisia binääritiedostoille. Esimerkiksi ASCII-merkistön pohjalta tulkittu binääritiedosto johtaa ASCII-merkistön mukaisen tekstin näyttämiseen. Ohjelma voi tulkita tiedoston eri tavalla: tavu voi olla ääni, pikseli, tai jopa kokonainen sana. Binääritiedoston sisältö sellaisenaan on merkityksetöntä ilman sen sisältöä tulkitsevaa algoritmia. Siten, vain binäärin tutkiminen sen tarkoituksen määrittämiseksi voi johtaa väärään tulokseen. Tällaista lähestymistä käytetään steganografiassa, missä algoritmi tulkitsee binääridatan eri tavoin paljastaakseen piilotetun datan. Ilman algoritmia on mahdotonta todistaa, että piilotettu data on olemassa.
Boris Stein

Boris Stein vuonna 1927.
Boris Jefimovitš Stein (ven. Борис Ефимович Штейн, Štein; 1892 Aleksandrovsk – 1961) oli neuvostoliittolainen diplomaatti, joka toimi Neuvostoliiton Helsingin-lähettiläänä vuosina 1933–1934.
Stein valmistui vuonna 1917 Pietarin polyteknisestä instituutista ja työskenteli vuodesta 1920 ulkoasiainkansankomissariaatissa, jossa hän toimi muun muassa kauppapoliittisen osaston, Puolan ja Baltian osaston sekä Keski-Euroopan osaston johtajana. Hän oli Neuvosto-Venäjän delegaation sihteerinä vuoden 1922 Genovan konferenssissa sekä myöhemmässä Haagin konferenssissa ja vuoden 1927 Geneven konferenssissa. Stein oli vuosina 1933–1934 lähettiläänä Suomessa ja vuosina 1935–1939 suurlähettiläänä Italiassa. Hän kuului Neuvostoliiton pysyvään valtuuskuntaan Kansainliitossa vuosina 1934–1937 ja oli Neuvostoliiton valtuuskunnan varajäsenenä YK:n yleiskokouksen kahdessa ensimmäisessä istunnossa. Vuodesta 1939 Stein oli ulkoasiainkansankomissariaatin (sittemmin ulkoministeriön) diplomaattikoulun professorina ja vuodesta 1945 lähetystöneuvoksena. Hän kirjoitti useita teoksia Neuvostoliiton diplomaattisesta historiasta.
Maaliskuussa 1939 Stein lähetettiin Helsinkiin neuvottelemaan Suomen ja Neuvostoliiton puolustusyhteistyöstä, mikä oli jatkoa aiemmille Jartsev-neuvotteluille, sillä Suomen hallitus ei ollut suhtautunut lähetystösihteeri Boris Jartsevin suulla tehtyihin ehdotuksiin vakavasti tämän alhaisen muodollisen aseman vuoksi. Stein ehdotti, että Suomi vuokraisi Suomenlahden ulkosaaret Neuvostoliitolle 30 vuoden ajaksi ja vastineena Neuvostoliitto luovuttaisi Itä-Karjalasta Repolan ja Porajärven Suomelle. Hän tapasi Suomen ulkoministerin Eljas Erkon kuusi kertaa maalis–huhtikuussa 1939, mutta Suomen hallitus torjui kaikki ehdotukset.
Bolšoje Boldino

| Bolšoje Boldino |
| --- | --- |

 fiBolšoje Boldino 
 55°00′14″N, 45°18′36″E 
Väkiluku 1959, 1970, 1979, 1989, 1999, 2002, 2010 ja 2021:  2 503 , 2 864 , 3 403 , 4 432 , 4 762 , 4 919 , 5 074  ja 5 111 
Bolšoje Boldino (ven. Большое Болдино) on kylä Nižni Novgorodin alueella Venäjällä. Kylän maat kuuluivat yli neljä vuosisataa Puškinien aatelissuvulle.
Beaver Island (Michiganjärvi)

Beaver Islandin sijainti Suurten järvien alueella.
Saarta kutsutaan ”Smaragdisaareksi” (Emerald Island) sen vehreyden ja irlantilaisperinteiden vuoksi.
Iron Ore Bayn hiekkarantaa.
Beaver Island on Yhdysvaltojen Suuriin järviin kuuluvan Michiganjärven pohjoisosassa sijaitsevan Beaver Islandin saariston suurin saari. Se oli 1800-luvun puolivälissä lyhyen aikaa James Strangin johtaman, mormoneista eriytyneen strangiittikirkon jäsenten ihanneyhdyskunta. Nykyisin Beaver Island on suosittu purjehdus-, matkailu- ja lomailukohde.
Beaver Island sijaitsee 51 kilometriä luoteeseen Charlevoix’n kaupungista ja kuuluu Charlevoix’n piirikuntaan. Saarelle pääsee vain autolautalla, veneellä tai lentokoneella. Saarella on kaksi lentokenttää, julkinen (KSJX) ja yksityinen Welke Airport (6Y8).
Historiaa

Ottawa-intiaanien tiedetään käyttäneen saarta kalastustukikohtana jo noin 2 000 vuotta sitten. Vuonna 1871 arkeologi Henry Gillman löysi hautakummuista taitavia käsityöesineitä. 1800-luvun alussa saaren intiaanien joukkoon alkoi asettua eurooppalaisperäisiä metsästäjiä ja kalastajia. Vuonna 1832 pappi Frederic Baraga viipyi intiaanien parissa lähetystyössä. Vuosisadan puolivälissä saarelle alkoi asettua yhä enemmän mormonitaustaisia strangiitteja, joiden johtaja James Strang julistautui uskontokunnan kuninkaaksi. Moniavioisuutta harjoittanut ihanneyhdyskunta alkoi rakoilla ja joutua riitoihin eriuskoisten kanssa. Vuonna 1856 Strang murhattiin ja yhdyskunta karkotettiin saarelta vain kahdeksan vuoden jälkeen. Seuraavaksi saarelle alkoi asettua irlantilaistaustaisia kalastajia ja muita Irlannin suurta nälänhätää paenneita siirtolaisia erityisesti Donegalin kreivikunnasta. Saaren eristyneisyys sai aikaan, että iiri oli vuosikymmeniä saaren pääkieli. 1880-luvun puolivälissä Beaver Islandista oli tullut Yhdysvaltojen tärkein ja yksi koko maailman suurimmista järvikalan tuotantopaikoista.
Saariyhdyskunnan lyhytaikaisen ”kuninkaan” James Strangin lisäksi saaren merkkihenkilöitä olivat katolinen pappi Peter Gallagher, joka oli vuodesta 1865 vuoteen 1898 saaren värikäs ja karismaattinen johtaja, sekä Leo Tolstoin oppilaana ollut venäläinen kirjailija ja pasifisti Feodor Protar, joka toimi saarella lääkärinä vuodesta 1893 kuolemaansa 1925 asti.
Kalastuksen ohella metsäisen saaren toiseksi pääelinkeinoksi tuli puunkorjuu. Vuonna 1901 muodostettu Beaver Island Logging Company rakensi saarelle puutavarasatamia, asuintiloja ja rautateitä. 1900-luvulle tultaessa sekä kalakanta että metsävarat alkoivat nopeasti vähetä yli, ja saareen ryhdyttiin houkuttelemaan matkailijoita. 1940-luvulla matkailu oli jo saaren suurin elinkeino, mutta varsinainen matkailuelinkeinon loistokausi alkoi vasta 1970-luvulla.
Maantiedettä

Beaver Island on pohjois-eteläsuunnassa 21 kilometriä pitkä ja länsi-itäsuunnassa 5–10 kilometriä leveä. Sen pinta-ala on 144,45 neliökilometriä, ja vakituisia asukkaita vuoden 2010 väestönlaskennan mukaan oli 657. Saaren suurin taajama on James Strangin mukaan nimensä saanut St. James saaren pohjoiskärjessä, jossa asuu yli puolet asukkaista. Muu osa saaresta muodostaa Peaine-nimisen township-alueen. Saaren ympärillä on asumattomia pienempiä saaria kuten Garden Island, High Island ja Hog Island.
Beaver Islandilla on useita pieniä järviä, kuten Lake Geneserath kaakossa, Greenes Lake ja Fox Lake saaren keskiosissa, sekä pohjoisosan Font Lake, Egg Lake, Round Lake ja Barneys Lake. Jordan Riverlaskee saaren itäpuolelle ja Iron Ore Creek eteläpuolelle.
Saaren elinkeinot

Kalastuksen, metsänhoidon ja maanviljelyn on saaren pääelinkeinona syrjäyttänyt matkailu. Saari on vapaa-ajanpurjehtijoiden suosittu kohde, jossa on uimarantoja, luontopolkuja, hotelleja, ravintoloita ja golfkenttä.
Central Michigan Universityllä on saarella tutkimusasema.
Liikenneyhteydet

Beaver Islandille lentää kaksi lentoyhtiötä, Island Airways ja Fresh Air Aviation, pienillä 6–10 hengen potkurikoneilla Charlevoix’sta. Kaupungista kulkevat saareen myös Beaver Island Boat Companyn autolautat huhtikuusta joulukuuhun.
Ympäröivä saaristo

Beaver Islandin saariston pääsaaret ovat suuruusjärjestyksessä:
Beaver Island
Garden Island
High Island
South Fox Island
Hog Island
North Fox Island
Gull Island
Whiskey Island
Squaw Island
Trout Island
Grape Island
Hat Island
Shoe Island
Pismire Island
Aiheesta muualla

Kuvia tai muita tiedostoja aiheesta Beaver Island (Michiganjärvi) Wikimedia Commonsissa
Saaren virallinen matkailusivusto (englanniksi)
BeaverIsland.net (englanniksi)
Beaver Island Virtual Tour (englanniksi)
Käännös suomeksi
Binäärioptiot

Luento binäärioptioista
Binäärioptiot, tunnetaan myös nimillä digitaaliset optiot tai "kaikki-tai-ei-mitään-optiot" (eng. all-or-nothing-options) ovat sijoittamisen muoto, jossa sijoittaja yritää ennustaa sijoituksen kohteen arvon vaihteluita ennalta määritetyllä aikavälillä. Binäärioptiokauppa tehdään sijoitusalustan kautta internetissä. Binäärioptiot erottuvat perinteisestä sijoittamisestä siten, että sijoittaja ei koskaan omista sijoituksensa kohdetta vaan sijoittaja tekee sopimuksen binäärioptioita tarjoavan alustan kanssa omasta ennustuksessaan kohteen arvon vaihtelussa. Tämä ero mahdollistaa voitollisen sijoituksen myös laskeviin markkinoihin, joka on binäärioptioiden paras etu. Kaupasta ei myöskään synny siirtokuluja tai palvelumaksuja, joten se käy hyvin pienemmillä summilla sijoittamiseen.
Binäärioptiokaupan kohteet

Binäärioptioilla voi sijoittaa useisiin samoihin kohteisiin kuin perinteisen sijoittamisen kautta. Suosituinta binäärioptiokauppa on valuuttamarkkinoilla, mutta binäärioptioita voi sijoittaa myös osakkeisiin, indekseihin ja hyödykkeisiin. Binäärioptiokauppaa voi tehdä myös Pohjoismaisilla pienempien yhtiön osakkeilla, mutta valikoima on vielä pieni.
Binäärioptiot käytännössä

Binäärioptiosijoittaminen tapahtuu käytännössä niin, että sijoittaja tekee alustan kautta sopimuksen, mihin suuntaan hän uskoo kohteen arvon nousevan tai laskevan tietyllä aikavälillä. Aikaväli voi olla aina 60 sekunnista useisiin viikkoihin. Sopimuksen aloitusajankohta määrittää kohteen arvon (strike price) jota vastaan sijoittajan sopimusta verrataan. Aikavälin päätyttyä kohteen aloitusajankohdan arvoa ja aikavälin lopetusajankohdan arvoa verrataan. Jos sijoittajan tekemä ennustus arvon muutoksesta oli oikein, maksetaan sijoittajalle ennalta määritetty voittoprosentti, joka on verrannollinen sijoitettuun summaan.
Kritiikki

Forbesin mukaan optiot ovat vedonlyöntiä, jota usein suosittelevat samat henkilöt jotka ovat mukana online-pokeri busineksessä.
Regulointi

Binäärioptiot ovat osittain säännösteltyjä. sillä jotkin alusta käyttävät binäärioptioiden regulointiin CySEC-lisenssiä (Cyprus Securities and Exchange Commission).
Bero Balk

| Bero II Balk |
| --- | --- |

Turun hiippakunnan kaniikki
 1381 
Turun piispa
 1385–1412 
Edeltäjä:  Johannes Westfal
Seuraaja:  Maunu Tavast
Henkilötiedot
Syntynyt: Vehmaa
Kuollut: 29. kesäkuuta 1412 Kaarina
Muut tiedot
Uskonto:  roomalaiskatolinen kirkko
Bero II Balk (k. 1412) toimi Turun piispana vuosina 1385–1412. Hän oli ensimmäinen Suomessa syntynyt rälssisukuinen piispa.